proxectonos/corpus_dominio_legal_administrativo_tmp huggingface dataset:
29/05/2018 | Administración LocalMunicipal
Zas
Anuncio delegación xenérica

Pola presente faise pública a seguinte resolución: En virtude das atribucións que me confiren os arts.23 da Lei 7/1985, de 2 de Abril, Reguladora das Bases do Réxime Local, art.61 da Lei 5/1997, de 22 de Xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais de 28 de Novembro de 1.986, e sendo competencia do Alcalde efectuar as delegacións nos Concelleiros que estime pertinente, resolvo: Primeiro: Realizar delegación xenérica ao abeiro do art.43.3 do ROF, no seguinte concelleiro: Óscar Lema Romero. Festas, verbenas e fogos de artificio. A delegación xenérica comprende a facultade de dirixir os servizos, xestionalos e resolver mediante actos administrativos que afecten a terceiros en todo o referente a licenzas, autorizacións, concesións demaniais, comunicacións previas e declaracións responsables. Segundo: Conste a facultade de avocación nos termos establecidos no art.10 da Lei 40/2015, de 1 de outubro, de réxime xurídico do Sector Público. Terceiro: Notificar a presente resolución aos designados que se considerará aceptada tácitamente se no termo de tres días hábiles desde o día seguinte a notificación non se manifesta o contrario. Cuarto: Remitir a resolución do nomeamento ao B. O. P. da Coruña para a sua publicación, igualmente publicar a resolución no Taboleiro de Anuncios do Concello, sen prexuizo da súa efectividade desde o día seguinte a firma da resolución pola alcaldía. Quinto: Dar conta ao Pleno da Corporación na próxima sesión ordinaria que se convoque. En Zas,11 de maio de 2018. O Alcalde, Manuel Muiño Espasandín
29/05/2018 | Administración LocalMunicipal
Zas
Anuncio aprobación definitiva Orzamento Municipal 2018

Aprobado definitivamente polo Pleno da Corporación, na sesión extraordinaria de data 23 de Maio de 2018, o Orzamento Xeral para o exercicio 2018 xunto cos seus anexos, as bases de execución do orzamento e a plantilla de persoal para dito exercicio, en cumprimento do disposto no artigo 169 do Texto Refundido da Lei Reguladora de Facendas Locais, aprobado polo Real Decreto Lexislativo 2/2004, de 5 de marzo, e disposicións concordantes faise público o resumo que é o seguinte: Zas, 23 de maio de 2018 O Alcalde Manuel Muíño Espasandín.
29/05/2018 | Administración LocalMunicipal
Mesía
Convocatoria de proceso selectivo de dous peóns

Por Decreto da Alcaldía, de data 24.05.2018, aprobáronse as bases da convocatoria do procedemento de selección para a contratación laboral temporal de dous peones polo sistema de oposición por un período de tempo de sete meses. As bases da convocatoria pódense consultar na páxina web www.concellodemesia. gal e no taboleiro de edictos da Casa Consistorial. O prazo de presentación de instancias é de 8 días naturais, contados a partir do día seguinte á data de publicación deste anuncio no Boletín Oficial da Provincia. Mesía, 24 de maio de 2018. O alcalde D. Mariano Iglesias Castro
29/05/2018 | Administración LocalMunicipal
Ribeira
Padrón e lista cobratoria do prezo público do viaxe a Girona e sur de Francia, organizado polo departamento de Servizos Sociais, incluído no programa de dinamización e promoción social para os nosos maiores

Por Decreto de Alcaldía, de hoxe de 2018 aprobáronse as liquidacións correspondentes a: – Padrón e lista cobratoria do prezo público do viaxe a Girona e sur de Francia, organizado polo departamento de Servizos Sociais, incluído no programa de dinamización e promoción social para os nosos maiores, que se levará a cabo do 20 ao 25 de maio do ano 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado, será do día 23 de maio de 2018 ao 23 de xullo de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 23 de maio de 2018 O alcalde, Manuel Ruiz Rivas.
29/05/2018 | Administración LocalMunicipal
Laxe
Delegación de sinaturas da secretaría-intervención do Concello de Laxe

Visto que con data 21/05/2018 a secretaria-interventora deste Concello solicitou a delegación de sinaturas sobre as seguintes tarefas: certificacións do Padrón de Habitantes, certificacións de convivencia, certificacións de informes dos servizos técnicos de urbanismo, certificacións de informes en xeral e compulsas de documentos, os cales poden ser comprobados directamente polas funcionarias encargadas da súa tramitación, sen necesidade de supervisión da secretaria-interventora, evitando dilacións indebidas para a cumprimentación dos ditos trámites e o seu traslado aos interesados. Examinada a documentación que a acompaña, visto o informe de Secretaría, e de conformidade co establecido no artigo 21.1. s) da Lei 7/1985, de 2 de abril, Reguladora das Bases do Réxime Local, PRIMEIRO. Autorizar a Begoña Carrasco García, secretaria-interventora deste Concello, a delegación da sinatura nos asuntos relativos a certificacións do Padrón de Habitantes, certificacións de convivencia, certificacións de informes dos servizos técnicos de urbanismo, certificacións de informes en xeral e compulsas de documentos, en Juan Julian Goncharenko Arteta, con DNI núm.XXXXXXXXX e en Rocio Almudena Angel Martin Cosano Randua, con DNI núm.XXXXXXXXX, para os actos de trámite que antes se expresaron, entendéndose vixente esta delegación en tanto non sexa revocada con carácter xeral ou particular, mediante a asunción de tales competencias pola titular. SEGUNDO. Calquera dúbida que xurda no exercicio das funcións delegadas será posta en coñecemento da secretaria interventora de xeito inmediato para a súa resolución, suspendendo mentres tanto o trámite correspondente. TERCEIRO. Comunicar a presente resolución á secretaria-interventora e notificalo ás funcionarias destinatarias das delegacións de firma antes sinaladas. CUARTO. Publicar esta resolución no Boletín Oficial da Provincia para os efectos oportunos. Mándoo e asínoo, en Laxe, 23 de maio de 2018 O alcalde A secretaria-interventora José Manuel Mouzo Castiñeira Begoña Carrasco García
29/05/2018 | Administración LocalMunicipal
San Sadurniño
Exposición pública de aprobación de padrón fiscal de axuda no fogar do mes de abril de 2018

A Xunta de Goberno Local deste Concello, en sesión celebrada o día 21 de maio de 2018, acordou aprobar o padrón cobratorio correspondente á prestación do servizo de axuda no fogar a persoas dependentes do mes de abril do presente exercicio 2018, que comprende un total de 43 recibos e ten un importe total de 4.824,17 euros, e á prestación do servizo de axuda no fogar de libre concorrencia do mes de abril do presente exercicio 2018, que comprende un total de 9 recibos e ten un importe total de 292,80 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 23 de maio de 2018. O ALCALDE, Secundino García Casal.
29/05/2018 | Administración LocalMunicipal
Muxía
Aprobación padrón venda ambulante mercado municipal (2º trimestre 2018)

O Alcalde, mediante resolución de 23 de maio de 2018, aprobou o padrón de vendedores ambulantes do mercado municipal correspondente ao 2º trimestre 2018. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases de Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposión poderase presentar recurso contencioso administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses contados a partir do remate do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que preocedan, de acordo co previsto no artigo 28 da Lei Xeral Tributaria. Muxía, 23 de maio O alcalde Félix Porto Serantes
29/05/2018 | Administración LocalMunicipal
Ribeira
Emprazamento dos interesados no recurso contencioso-administrativo PA 80-2018 interposto por Hercor Inversiones S. L.

O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 80/2018, correspondente ao recurso contencioso-administrativo interposto por HERCOR INVERSIONES S. L., contra a desestimación presunta do recurso de reposición interposto contra unha liquidación practicada polo imposto sobre o incremento de valor dos terreos de natureza urbana cun importe de 741,08 euros (Expediente 2017-110). En consecuencia, esta Alcaldía acordou na data 24/05/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda correspondente, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 24 de maio de 2018, O alcalde Manuel Ruiz Rivas
29/05/2018 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Plan provincial de medio ambiente (PMA) 2016. Aprobación do Plan adicional, 1.ª fase

ANUNCIO O Pleno da Deputación Provincial da Coruña, na sesión ordinaria que tivo lugar o vinte e cinco de maio de dous mil dezaoito, adoptou, entre outros, o seguinte acordo: ”Aprobación do Plan Provincial de Medio Ambiente (PMA) 2016 - Plan Adicional, 1.ª fase”. O que se expón ao público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Desenvolvemento Territorial e Medio Ambiente. A Coruña, 25 de maio de 2018. O Presidente, O Secretario, Valentín González Formoso José Luis Almau Supervía
09/05/2018 | Administración LocalMunicipal
As Pontes de García Rodríguez
Secretaría
Substitucións na presidencia de varias Xuntas de Goberno Local e Plenos a prol da 1ª tenente de alcalde M. Montserrat Gacía Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 333/2018, do día 14/03/2018 designouse como substituta na Presidencia da Xunta de Goberno Local extraordinaria do día 15/03/2018, á primeira tenente de alcalde María Montserrat García Chavarría; mediante resolución da Alcaldía nº 367/2018, do día 20/03/2018, designouse como substituta na presidencia da Xunta de Goberno Local ordinaria do día 21/03/2018 á primeira tenente de alcalde, M. Montserrat García Chavarría; mediante resolución da Alcaldía nº 395/2018, do día 26/03/2018, designouse como substituta na presidencia da Xunta de Goberno Local extraordinaria urxente do día 26/03/2018 á primeira tenente de alcalde, M. Montserrat García Chavarría; mediante resolución da Alcaldía nº 441/2018, do día 05/04/2018, designouse como substituta nas funcións da Alcaldía, a partir das 14:00, á primeira tenente de alcalde, M. Montserrat García Chavarría; mediante resolución da Alcaldía nº 517/2018, do día 19/04/2018, designouse como substituta na presidencia da Xunta de Goberno Local extraordinaria do día 20/04/2018, á primeira tenente de alcalde, M. Montserrat García Chavarría; mediante resolución da Alcaldía nº 556/2018, delegouse na concelleira M. Montserrat García Chavarría a atribución para realizar a sinatura dos convenios da Rede Cultural 2018 para o día 08 de maio no Pazo Provincial da Deputación Provincial da Coruña e mediante resolución nº 564/2018, do día 25/04/2018, designouse como substituta na Presidencia da Xunta de Goberno Local extraordinaria do día 26/04/2018, á primeira tenente de alcalde, M. Montserrat García Chavarría. As Pontes de Heather Anne D'antonio Witkowska, 04 de maio de 2018 O concelleiro delegado da Área de Réxime Interno e Recursos Humanos José Alén Álvarez
09/05/2018 | Administración LocalMunicipal
Arzúa
Aprobación inicial orzamento 2018

Aprobado inicialmente polo Pleno da Corporación o límite de gasto non financeiro e o Orzamento Xeral para o exercicio 2018 xunto coa plantilla de persoal, en cumprimento do disposto no artigo 169.1 do Texto refundido da lei reguladora de facendas locais e disposicións concordantes, exponse ao publico na secretaría deste Concello, polo prazo de 15 días hábiles a contar dende o día seguinte ao da publicación do presente anuncio no BOP, a fin de que durante o mesmo se poidan formular as reclamacións que se consideren pertinentes, as cales serán dirixidas ao alcalde-presidente para a súa elevación ao Pleno da Corporación. O alcalde-presidente Asdo. José Luis García López Arzúa, 8 de maio de 2018
09/05/2018 | Administración LocalMunicipal
Mesía
Convocatoria do proceso selectivo de socorristas

Por Decreto de Alcaldía, de data 07.05.2018, aprobáronse as bases da convocatoria do procedemento de selección, polo sistema de oposición, para a contratación laboral temporal de dous/dúas socorristas para a realización do servizo de vixilancia e salvamento das piscinas municipais dende o 21 de xuño ata o 2 de setembro de 2018. As bases da convocatoria pódense consultar na páxina web www.concellodemesia. gal e no taboleiro de edictos da Casa Consistorial. O prazo de presentación de instancias é de sete días naturais, contados a partir do día seguinte á data de publicación deste anuncio no Boletín Oficial da Provincia. Mesía, 7 de maio de 2018. O alcalde Mariano Iglesias Castro.
09/05/2018 | Administración LocalMunicipal
Curtis
Anuncio aprobación inicial inventario de bens e dereitos do Concello de Curtis

O 13.04.2018 o Pleno do Concello, en sesión ordinaria, aprobou inicialmente o Inventario de bens e dereitos do Concello de Curtis co seguinte resumo: 1º Inmobles 19.113.806,81 € 2º Dereitos Reais 45.011,40 € 3º Muebles Hco.-Artísticos e de considerable valor económico 0,00 € 4º Valores Mobiliarios, Créditos e Dereitos de carácter persoal 230,00€ 5º Vehículos 84.793,54€ 6º Semoventes 0 € 7º Outros bens mobles 6.155,04€ 8º Bens e Dereitos revertibles 1.513.181,70 € O importe total do Inventario xeral de Bens e dereitos da Corporación na data de aprobación do mesmo ascende a un valor neto de 20.763.178,49 €. Ábrese un período de información pública por un prazo de 20 días hábiles aos efectos previstos no artigo 83 da Lei 39/2015, do 1 de outubro, do Procedemento Administrativo Común das Administracións Públicas común para que se poidan presentar alegacións. No caso de non presentarse aquelas, o acordo inicialmente adoptado elevarase automaticamente a definitivo. Curtis, 03.05.2018. O alcalde Javier Francisco Caínzos Vázquez
09/05/2018 | Administración LocalMunicipal
Arteixo
Secretaría Xeral
Pago depósito previo e indemnizacións e levantamento de actas de ocupación correspondentes ao expediente de expropiacion para a execución da obra “Senda Peonil na estrada DP-506 Seara a Canteira de Barrañan, 1ª e 2ª Fase - Arteixo

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Concello resolveu proceder a efectúa-lo pagamento dos Depósitos Previos e Indemnizacións por rápida ocupación e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, con motivo das obras denominadas SENDA PEONIL NA ESTRADA DP 506 SEARA A CANTEIRA DE BARRAÑÁN, 1ª E 2ª FASE, ARTEIXO, o cal terá lugar: O pagamento efectuarase polo Pagador deste Concello aos propietarios das fincas cuxa relación figura exposta no taboleiro de anuncios do Concello referido. No mesmo acto ofertaranse ós propietarios as valoracións establecidas polo mesmo para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Arteixo a, 03 de maio de 2018 O Concelleiro por Delegación Decreto 1336/2015 Asdo.: José Ramón Amado de la Fuente.
09/05/2018 | Administración LocalMunicipal
Fene
Secretaría
Anuncio da segunda modificación da Relación de Postos de Traballo (RPT) do Concello de Fene

O Pleno do Concello de Fene en sesión do 03.05.2018 aprobou inicialmente a modificación da relación de postos de traballo (RPT). O expediente estará exposto ao público durante 20 días hábiles, prazo durante o cal os interesados poderán presentar reclamacións, suxestións ou as alegacións que consideren oportunas. No caso de que non se presenten reclamacións, suxestións ou alegacións, a aprobación inicial da RPT elevarase a definitiva. Fene, 4 de maio de 2018 O alcalde Juventino José Trigo Rey En Fene, asinado dixitalmente na data que figura na marxe polo Sr. alcalde Gumersindo Pedro Galego Feal.
09/05/2018 | Administración LocalMunicipal
Ordes
Trámite información pública e audiencia dos interesados modificación do Regulamento de organización e funcionamento da emisora municipal

O Pleno Corporativo Municipal aprobou inicialmente a modificación do Regulamento de organización e funcionamento da Emisora Municipal (Arts.5, 7, Capítulo V). De conformidade co establecido no art.49. b da Lei 7/1985, de 2 de abril, ábrese un trámite de información pública, por prazo de trinta días, a contar desde o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións e suxerencias que estimen oportunas. No caso de que non se presente ningunha reclamación ou suxerencia, entenderase definitivamente adoptado o acordo ata entón provisional. Ordes, 27 de abril de 2018 O Alcalde-Presidente José Luis Martínez Sanjurjo
09/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos, modificación do trazado da estrada DP 2204 ao seu paso polo núcleo de Pontigas (Cedeira) (cód. obra 171110009.0), DP 2204, termo municipal de Cedeira

Servizo de Patrimonio e Contratación ANUNCIO DE PAGO DE DEPÓSITOS PREVIOS MODIFICACIÓN DO TRAZADO DA ESTRADA DP 2204 AO SEU PASO POLO NÚCLEO DE PONTIGAS (CEDEIRA) (COD. OBRA 171110009.0) DP2204, termo municipal de CEDEIRA Segundo o disposto no art.49 do Regulamento de Expropiación Forzosa do 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de MODIFICACION DO TRAZADO DA ESTRADA DP 2204 AO SEU PASO POLO NUCLEO DE PONTIGAS (CEDEIRA) (COD. OBRA 171110009.0) DP2204, termo municipal de CEDEIRA, na/s data/s e lugar/es que se sinala/an a continuación: Data: 15/05/2018 Horario: DE 16.00 A 18.00 Lugar: CASA DO CONCELLO Concello: CEDEIRA RELACIÓN DE PROPIETARIOS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 27/04/2018. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
09/05/2018 | Administración LocalMunicipal
Vedra
Secretaría-Intervención
Anuncio devolución aval

Transcorrido o prazo de garantía da execución das seguintes obras: Acondicionamento de espazo público no entorno da estación de ferrocarril de Santa Cruz de Ribadulla E solicitada pola empresa adxudicataria Coviastec, S. L a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 4 de maio de 2018 O ALCALDE Asdo. Carlos Martínez Carillo
09/05/2018 | Administración LocalMunicipal
Rianxo
Secretaría
Modificación da composición da Mesa Permanente de Contratación

Modificación da Composición da Mesa Permanente de Contratación Coa entrada en vigor da Lei 9/2017, do 8 de novembro, de contratos, con data 26 de abril de 2018, o Pleno do Concello de Rianxo, en sesión ordinaria, aproba a modificación da composición da Mesa Permanente de Contratación e por resolución da Alcaldía n.º 375/2018 de data 03 de maio de 2018. Publícase a modificación da composición de dita Mesa. Respecto dos procesos licitatorios nos que sexa preceptivo e nas que esta Alcaldía, Pleno ou Xunta de Goberno Local, por delegación sexan o órgano competente para adxudicar, determinase a existencia dunha mesa de permanente de contratación cuxa composición é a seguinte:  Presidente da Mesa, o alcalde do Concello, Francisco Raimundo Souici Ranninger; 1.º suplente, primeira tenente de alcalde, Adelina Ces Quintáns; 2.º suplente, Dolores Purificacion Rosa Reyes Añares Macphail.  A secretaria municipal, que actuará como vogal ou funcionaria que actúe como secretaria accidental.  A interventora municipal, que actuará como vogal ou funcionaria que actúe como interventora accidental.  O voceiro grupo municipal do PSOE, M.ª Carmen Figueira Ares; suplente 1.º, Juan Antonio Losada Martínez; suplente 2.º, M.ª Vanesa Martínez Durán.  A tesoureira municipal ou funcionaria que actúe como tesoureira accidental.  A secretaria da Mesa, que actuará con voz pero sen voto, Mihaela Larisa Yurukov Marconi; 1.º suplente, Inmaculada Ana Nalepa Bez; 2.º suplente, calquera outro funcionario/a da corporación de Rianxo. Rianxo, a 4 de maio de 2018. O alcalde, Adolfo Muíños Sánchez
09/05/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de marzo

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 3 de maio de 2018 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, dona Iraitz Roxana Bianca Sanosa Soisa, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de marzo de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de marzo de 2018, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de marzo de 2018. O padrón correspondente ao mes de marzo consta de 63 contribuíntes (18 de libre concurrencia e 45 de dependencia) e un importe total de 3.268,89 € (2.987,85 € usuarios de dependencia e 281,04 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 4 de maio de 2018. O alcalde Asdo.: José Muíño Domínguez
22/05/2018 | Administración LocalMunicipal
A Laracha
Aprobación inicial de padróns fiscais

RESOLUCIÓN DA ALCALDÍA Vistos os padróns dos seguintes tributos municipais correspondentes o período impositivo de 2018: Taxa por recollida de lixo, Taxa por ocupación da vía pública con postos, barracas, casetas de venda, espectáculos, atracións ou recreo situados en terreos de uso público local, así como industrias da rúa e ambulantes e rodaxe cinematográfica, Taxa por expedición de licenzas de vaos e polas reservas de vía pública para a entrada de vehículos a través das beirrarúas e autorizació0ns para aparcamento exclusivo, parada de vehículos, carga e descarga de mercadorías de calquera clase. De conformidad eco disposto nos artigos 102 e 109 e seguintes da Lei 58/2003, do 17 de decembro, xeral tributaria, resulta preciso un acto de liquidación dos citados tributos e a súa notificación colectiva mediante padrón. En uso das facultades conferidas polo artigo 21.1 f) da Lei 7/1985, RESOLVO: PRIMEIRO.–Aprobar inicialmente os padróns fiscais correspondentes ao exercicio 2018 e as liquidacións resultantes dos mesmos cos seguintes datos: SEGUNDO.–Notificar as liquidacións correspondentes ás altas nos padróns con expresión dos datos sinalados no artigo 102.2 da Lei 58/2003, do 17 de decembro, xeral tributaria. A partires dese momento, os sucesivos padróns, de acordo co previsto no artigo 102.3 da LXT, serán notificados colectivamente mediante a súa exposición pública durante 15 días, publicando un edicto no Boletín Oficial da Provincia e no taboleiro de anuncios do Concello. TERCEIRO.–Expoñer ao público os padróns aprobados, mediante publicación do edicto no Boletín Oficial da Provincia e no taboleiro de anuncios da Corporación, por un prazo de 15 días hábiles dende a publicación. Esta exposición, actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. CUARTO.–Contra as liquidacións os interesados poderán interpor recurso preceptivo de reposición ante o Sr. Alcalde – Presidente, segundo o disposto no artigo 14.2 do Texto Refundido da Lei de Facendas Locais aprobado por Real Decreto Lexisltivo 2/2004, do 5 de marzo, no prazo dun mes dende o día seguinte o do remate da exposición ao público dos padróns de contribuíntes. Contra a desestimación do recurso poderase interpor recurso contencioso-administrativo, ante o Xulgado do Contencioso-Administrativo de A Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–A recadación das taxas referidas, será realizada pola Deputación Provincial da Coruña, por delegación da Corporación municipal, ao abeiro do disposto no artigo 7 do Texto Regundido da Lei de Facendas Locais, nos períodos habituais e previa publicación no BOP, nas datas e lugares establecidos polo servizo competente do organismo provincial. A Laracha, 15 de maio de 2018. O alcalde José Manuel López Varela
22/05/2018 | Administración LocalMunicipal
Pontedeume
Anuncio de formalización de contrato administrativo

Por Decreto de Alcaldía nº 247.2018 de 07 de maio resolveuse a adxudicación do expediente de contratación do servizo “Axuda no Fogar (SAF) Dependencia do Concello de Pontedeume. Prestacións novas ” á mercantil “Servizos Sociais Virxe do Carme SL”. Expediente TEDeC: 2017/C004/000004, publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Concello de Pontedeume. c) Obtención de documentación e información: 1) Dependencia: Concello de Pontedeume.2) Domicilio: Rúa Real, nº 13.3) Localidade e código postal: Pontedeume 15600.4) Teléfono: 981 433054.5) Telefax: 981 433368.6) Correo electrónico: contratacion@pontedeume. gal.7) Dirección de internet do perfil do contratante: http://www.pontedeume. gal. d) Número de expediente: 2017/C004/000004 a) Tipo: Servizos. b) Descrición: Prestación do Servizo de Axuda no Fogar (SAF) Dependencia do Concello de Pontedeume. Prestacións novas. c) CPV: 85320000 (Servizos Sociais). d) Lugar de execución: Concello de Pontedeume. e) Prazo de execución: Período comprendido entre a formalización do mesmo e ata o día 29/05/2019. f) Prórroga: Poderá ser prorrogable de forma anual por un ano máis. Cláusula 5 do Prego de Cláusulas Administrativas. a) Tramitación: urxente. b) Procedemento: aberto con multiplicidade de criterios de adxudicación. c) Criterios de adxudicación: Os contidos na cláusula 14 dos pregos de cláusulas administrativas.4. Valor estimado do contrato: 342.389,12 € (sen IVE) 5. Orzamento base de licitación. Importe neto: 171.194,56 €. Importe total: 178.042,34 €. a) Data de adxudicación: 07/05/2018. b) Data de formalización do contrato: 15/05/2018. c) Contratista: “Servicios Sociais Virxe do Carme, SL” d) Importe ou canon de adxudicación. Importe neto: Prezo hora ordinaria: 13,50 €/hora. Prezo hora extraordinaria: 9,45 €/hora. Importe total: Prezo hora ordinaria: 14,04 €/hora. Prezo hora extraordinaria: 9,83 €/hora Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 16 de maio de 2018.
22/05/2018 | Administración LocalMunicipal
Brión
Edicto prezos públicos

A Xunta de Goberno Local en sesión extraordinaria celebrada o 09/05/2018 a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou os seguintes prezos públicos, que se concretan nas seguintes tarifas: 1º) Prezo público pola asistencia aos obradoiros de iniciación á robótica para rapaces: - Prezo público alumno curso.0,00 €. 2º) Prezo público pola asistencia ao curso de monitor de actividades de tempo libre do ano 2018: - Prezo público alumno curso.150,00 €. 3º) Fixar o prezo público pola asistencia á actividade de campamento infantil: - Prezo público primeira/o irmá/n.150,00 €. - Prezo público segunda/o irmá/n.75,00 €. - Prezo público terceira/o irmá/n e seguintes.0,00 €. 4º) Fixar o prezo público pola asistencia á actividade de campamento xuvenil: - Prezo público primeira/o irmá/n. 75,00 €. - Prezo público segunda/o irmá/n. 38,00 €. - Prezo público terceira/o irmá/n e seguintes. 0,00 €. 5º) Fixar o prezo público pola asistencia á actividade tardes na carballeira: - Prezo público primeira/o irmá/n.20,00 €/semana - Prezo público segunda/o irmá/n. 10,00 €./semana - Prezo público terceira/o irmá/n e seguintes.0,00 €. 6º) Fixar o prezo público pola asistencia aos obradoiros de verán: - Prezo público primeira/o irmá/n.25,00 €./semana - Prezo público segunda/o irmá/n.13,00 €./semana - Prezo público terceira/o irmá/n e seguintes.0,00 €. O que se expón ao público para xeral coñecemento mediante anuncio no Boletín Oficial da Provincia. Brión, 16 de maio de 2018. O alcalde, José Luis García García
22/05/2018 | Administración LocalMunicipal
Mesía
Aprobación do padrón fiscal da taxa pola recollida de lixo 2018

Mediante Decreto da Alcaldía de data do 16 de maio de 2018 aprobouse o padrón fiscal da taxa polo servizo de recollida de lixo para o exercicio 2018, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa. Se a resolución non fose expresa, o prazo de interposición do recurso contencioso- administrativo será de seis meses e contarase a partir do día seguinte a aquel en que deba entenderse presuntamente desestimado.3.–Poderá interporse calquera outro recurso que os interesados consideren oportuno. Mesía, a 16 de maio de 2018. O alcalde, D. Mariano Iglesias Castro
22/05/2018 | Administración LocalMunicipal
Noia
Administración Financeira. Intervención
Anuncio de exposición ao público de padróns de taxas 2017

A N U N C I O Confeccionados e aprobados definitivamente mediante resolucións do concelleiro delegado da área de facenda número 2018-1024, 2018-1052, 2018-1051 e 2018-1049 de datas nove de maio e once de maio de 2018, os padróns de suxeitos pasivos por ocupación de terreos de dominio público para o exercicio 2017 en concepto de taxas reserva de espazo para vaos permanentes e reserva de espazo para carga e descarga, taxa por ocupación da vía pública con quioscos, taxa por ocupación da vía pública con carteis publicitarios e taxa por ocupación de terreos de dominio público con outros materiais. Procédese á notificación colectiva ao amparo do artigo 102.3 da Lei 58/2003, do 17 de decembro, xeral tributaria, facéndose público que o prazo de ingreso en período voluntario estará comprendido entre o día 2 de maio ata o 10 de xullo de 2018. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, do 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa, o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso-Administrativo. Noia, 14 de maio de 2018. O concelleiro delegado José Saturnino Balderrábano Mayo
22/05/2018 | Administración LocalMunicipal
Arteixo
Servizos Económicos
Aprobación incial expediente modificación de créditos 11 e 12/2018

Aprobados inicialmente polo Pleno desta Corporación os expedientes de modificación de créditos nº 11/2018 e 12/2018 (suplemento de créditos 1/2018 e crédito extraordinario 1/2018 respectivamente), dentro do vixente Orzamento municipal, por un importe total de CINCO MILLÓNS OITICENTO OITENTA E SETE MIL CATROCENTOS OITENTA E CINCO EUROS E SETENTA E SEIS CÉNTIMOS (5.887.485,76 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expóñense ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. Arteixo, 15 de maio de 2018 Asdo.- Carlos Calvelo Martínez Alcalde-presidente
22/05/2018 | Administración LocalMunicipal
Toques
Anuncio aprobación definitiva ordenanza fiscal reguladora da taxa por expedición de documentos

De conformidade co establecido no artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que transcorrido o prazo de trinta días hábiles de información pública do acordo plenario de data 15 de marzo de 2018 de aprobación inicial da modificación da “Ordenanza Fiscal reguladora da taxa por expedición de documentos”, sen que durante dito período se presentase reclamación algunha, queda elevado a definitivo de maneira automática o citado acordo coa redacción que de seguido se transcribe: “Artículo 6.°. Tarifas: Epígrafe 1.°.— Documentos expedidos o extendidos por Oficinas Municipales.1.-Por cada fotocopia de documento privado: 0,10 euros.” Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. En Toques, a 16 de maio de 2018. O ALCALDE Asdo. Miguel Ángel Buján Varela.
22/05/2018 | Administración LocalMunicipal
Ferrol
Intervención
Aprobación inicial do orzamento do exercicio 2018

O Pleno do Concello de Ferrol, en sesión do día 10 de maio de 2018 aprobou inicialmente o orzamento xeral do Concello de Ferrol xunto cos seus anexos, para o exercicio económico do ano 2018, así como o cadro do persoal. En consecuencia, e de conformidade co establecido no artigo 169.1 do TRLRFL aprobado por RDL 2/2004 de 5 de marzo, o expediente permanecerá exposto ó público durante o prazo de quince días hábiles, que se contarán a partir do día seguinte ó da publicación deste anuncio no Boletín Oficial da Provincia. Durante este prazo os interesados poderán examinar a documentación e presentar reclamacións ante o Pleno. O orzamento xeral e o cadro de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo de un mes contado a partir do día seguinte ó que remate o de exposición ó pùblico para resolvelas. Ferrol, 15 de maio de 2018 O Alcalde Asdo. Jorge Suárez Fernández
22/05/2018 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.3/2018 de aprobación polo Pleno

ANUNCIO Na sesión plenaria celebrada o día 16 de maio de 2018 a Corporación provincial acordou aprobar inicialmente o expediente de modificación de créditos núm.3/2018. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 16 de maio de 2018. O Presidente, O Secretario Xeral, Valentín González Formoso José Luis Almau Supervía
22/05/2018 | Administración LocalMunicipal
Oza-Cesuras
Anuncio de exposición pública do padrón de augas do antigo territorio de Oza dos Ríos no 1º trimestre de 2018

ÓRGANO E DATA DE APROBACIÓN: Xunta de Goberno Local, sesión do 4 de maio de 2018 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 8 de maio de 2018 O ALCALDE, Asdo.- José Pablo González Cacheiro
22/05/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de maio de 2018 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Laxe (expediente IN661A 2010/3-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Pena Forcada-Catasol II, no concello de Laxe (expediente IN661A 2010/3-1), por resolución desta consellería, do 25 de abril de 2018, a favor da entidade beneficiaria Gas Natural Fenosa Renovables, SLU, con enderezo en avenida de Arteixo, 171 – 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar os días 15 e 18 de xuño de 2018 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Laxe, deducida da que se someteu a información pública no DOG, no BOP e no xornal La Voz de Galicia de datas 11.12.2015, 27.11.2015 e 01.12.2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de maio de 2018 Isidoro Martínez Arca Xefe Territorial da Coruña